Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 383

b) struktura, kvaliteta konačnog izgleda 7 bodova Ukoliko je tekst znatno kraći od minimalne količine teksta (manje od 4 stranice), projektna radnja se ne može vrednovati. Usmeni ispit Sadržajne i formalne karakteristike niza teza usmenog ispita Sadržajna struktura Pristupnik u roku od 5 minuta predstavlja svoju projektnu radnju. U tu svrhu donosi sa sobom zorni materijal, sažetak teza. Nakon toga ima na raspolaganju 10 minuta za razlaganje svoje teze. Sastavljanje niza teza ispita je zadaća nadležne institucije ispitnog povjerenstva. Niz teza se sastoji od 20 teza koje su sastavljene od četiriju obveznih spoznajnih grupa. (Povijesne spoznaje, Spoznaje o manjinskoj politici, Etnografske spoznaje, Spoznaje u svezi s jezikom hrvatske manjine). Omjeri tematskih krugova određuju se na osnovi težišnih točaka koje su afirmirane tijekom priprema za ispit, ali teze u cijelosti moraju pokriti sva četiri spoznajna kruga. Svaka od teza neka sadrži i jedan izvor u svezi s temom čija analiza također čini dio odgovora. Vrednovanje Najviša bodovna vrijednost ispitnog učinka iznosi 70 bodova. Unutar toga se za prezentiranje projekta može dati 20, a za razlaganje teze 50 bodova. Vrednovanje učinka se obavlja primjenom središnje upute za vrednovanje i ispravljanje koja sadrži sljedeće opće kriterije za vrednovanje. Predstavljanje projekta – ukupno 20 bodova – sažimanje projektne radnje s težnjom k bitnom 7 bodova – tehnika prezentacije, način predstavljanja 5 bodova – jezična uobličenost 5 bodova – zornost 3 boda Vrednovanje usmene teze – ukupno 50 bodova – sadržaj 25 bodova – analiza izvora 10 bodova – jezična uobličenost 10 bodova – struktura, gradnja odgovora 5 bodova ISPIT VIŠEG STUPNJA Struktura ispita Pismeni ispit Usmeni ispit 180 minuta 20 minuta Esej Razlaganje teze 100 bodova 50 bodova Pismeni ispit Sadržajne i formalne karakteristike pismenog zadatka Sadržajna struktura Na pismenom dijelu ispita višeg stupnja pristupnik mora na osnovi središnjih zadataka (birajući od tri zadana naslova) napisati esej od 600-700 riječi. Pismeni ispit je zasnovan na detaljnim ispitnim zahtjevima. Pismeni dio ispita sadrži zadatak koji je zasnovan na osam spoznajnih grupa (Vidi Detaljne zahtjeve!) u svezi s kojima pristupnik suvislo razlaže o temi, potkrijepivši to svojim mišljenjem i reagirajući na izvore koji su zadani zadatkom. 2009/56. szám Vrednovanje Za cijeli se odgovor može dati najviše 100 bodova. Uputu za bodovanje sadrži uputa za vrednovanje i ispravljanje pismenog dijela ispita. Usmeni ispit Sadržajne i formalne karakteristike usmenog niza teza Sadržajna struktura Za usmeni ispit se izrađuje 10 središnje definiranih teza. Svaka se teza sastoji od dviju podteza. Podtezu „A” pristupnik izvlači iz tematskih krugova Povijesnih spoznaja i Spoznaja o manjinskoj politici, a tezu „B” izvlači iz tematskih krugova Etnografskih spoznaja i Spoznaja u svezi s jezikom hrvatske manjine. Unutar pojedinih nizova teza omjer tematskih krugova nije 50-50%, poneki tematski krug može biti naglašeniji. Za razlaganje tema dvaju izvučenih zadataka pristupnik ima na raspolaganju dva puta po deset minuta. Vrednovanje Najviša bodovna vrijednost učinka usmenog ispita iznosi 50 bodova. Na dvije podteze se može dati po 25 bodova. Vrednovanje učinka se obavlja primjenom središnje upute za vrednovanje i ispravljanje koja sadrži sljedeće opće kriterije za vrednovanje.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes